*1, Bulgaria sq., NDK, 1414 Sofia, e-mail: info@bulgarianbowlingf.com*

**БЪЛГАРСКА БОУЛИНГ ФЕДЕРАЦИЯ**

# Н А Р Е Д Б А

**за**

**ПРОВЕЖДАНЕ НА ИНДИВИДУАЛНИЯ ШАМПИОНАТ ЗА МЪЖЕ И ЖЕНИ**

**сезон 2014 – 2015 година**

# Индивидуален шампионат

## Общи

За всички смесени турнири жените се състезават с 10 точки хендикап на всяка цяла игра.

## Структура

Републиканският индивидуален шампионат, организиран от ББФ, включва следните видове турнири:

Финален турнир (Републиканско първенство) – това е финалният турнир за сезона и се организира от ББФ отделно за мъже и жени.

Кръгове от републиканския шампионат – 7 кръга, организирани от ББФ, с лимитиран достъп (фиксиран брой състезатели, допуснати за участие по определени критерии – виж. „Кръгове”). Кръговете са смесени за мъже и жени. Биват два вида – Основни и Елитни (виж. „Кръгове”)

Квалификационни турнири – организират се преди всеки кръг на регионален принцип. ББФ съдейства и участва в организацията, но турнирите се организират от избран локален организатор (виж. „Квалификационни турнири”).

“Мастърс” турнир за Купа България.

## Квалификационни турнири

Квалификационните турнири имат за цел да излъчат състезателите, които имат право да играят в съответния кръг от републиканското първенство.

Те се провеждат в рамките на същия или предишния месец, в който се провежда съответния кръг.

### Региони

Квалификационните турнири се провеждат на регионален принцип.

За целта страната се разделя на 4 региона:

* София
* Северна България (Плевен, Велико Търново, Русе и т.н.)
* Южна България (Благоевград, Пловдив и т.н.)
* Черноморски (Варна, Бургас)

За всеки кръг от републиканското първенство се провежда по един квалификационен турнир във всяка зона. ББФ може да обяви турнир, който ще се проведе в дадената зона (например Опън) за квалификационен. В този случай квотите се раздават според класирането в този турнир.

Във залата, в която ще се проведе кръга от републиканското първенство, се провежда допълнителен квалификационен турнир – „Последен шанс”. Турнирът се провежда винаги в петъка преди началото на кръга. Този турнир има статут на квалификационен турнир, но е допълнителен към квалификационния турнир за региона.

### Квоти

За всеки квалификационен турнир предварително се определя броят участници, които ще добият право да участват във съответния кръг (квота).

Тези участници, които се класират на първите места спрямо квотата, получават това право.

Състезател може да се откаже от правото си да играе в кръга от републиканското първенство до 3 дена преди неговото начало. В този случай неговото място се заема от следващия класирал се на квалификационния турнир. Ако не могат да се попълнят квотите на даден квалификационен турнир (няма необходимия брой желаещи) то тогава неусвоените квоти се добавят към турнира „Последен Шанс”. Ако състезателят се откаже след 3- дневния срок, квотата се добавя към „Последен шанс”. В този случай ББФ може да наложи административно наказание в случай, че отказът е без уважителни причини.

Квотите се определят по региони на пропорционален принцип от общото количество квалификанти, които трябва да бъдат излъчени. Пропорционалното делене се прави на база участници в квалификационния кръг в региона от предишния месец. В случай, че това не е възможно, се взимя броя на картотекирани състезатели към ББФ в региона.

Минималната квота за регион е 1.

### Право на участие

Право на участие в регионалните квалификационни турнири имат всички изявили желание. Право на локалния организатор е да въведе допълнителни изисквания след съгласуване с ББФ.

Организаторът е длъжен да осигури участие на всеки, който е заявил участие до 3 дни преди квалификационния турнир. За заявилите участие след този срок организаторът трябва да направи разумни усилия да осигури участието.

В квалификационните турнири нямат право да участват състезатели, които вече са добили право да играят в съответния кръг. В случай, че такъв състезател все пак реши да участва в регионален турнир, той автоматично губи правото си да участва в кръга на основанието, което е имал преди квалификационния турнир. (С други думи, ако състезател, който по право играе в кръга, реши да играе в квалификации, той губи правото си, но може все пак да се класира за кръга от самите квалификации)

Състезателите не са ограничени да участват в колкото искат квалификационни турнири. Все пак, ако състезател спечели квота от един квалификационен турнир, участието му в следващ такъв го лишава от спечелената квота по силата на предишната точка.

### Такси

Таксата, която всеки участник трябва да заплати за участие в квалификационен кръг, се определя от организатора в зависимост от финансовите условия на залата, в която се провежда. Допълнително се заплаща такса от 10 лв. към ББФ за администриране на участието на всеки състезател.

### Регламент

Регламента на квалификационните турнири не е фиксиран.

В случай на обявяване на Опън или друг турнир за квалификационен се използва неговият регламент и описаните по-долу изисквания и препоръки не важат.

Регламентът за всеки квалификационен турнир трябва да бъде оповестен до 2 седмици преди началото му и не може да бъде променян след това, освен с изключителното съгласие на ББФ.

ББФ трябва да одобри всеки регламент преди оповестяването му.

Задължително условие е всеки състезател да играе една серия от 6 непрекъснати игри.

Задължително условие е регламентът да дава еднозначно класиране на всички места, гарантиращи квоти. Т.е. не може да има равенство в класирането за местата, които са включени в квотите.

При техническа възможност на залата и в зависимост от броя записани състезатели турнирът е желателно да приключва в рамките на един ден. В случай, че това не е възможно, турнирът може да се играе в рамките на един уикенд.

Регламентът може да включва допълнителни фази, освен първата (от 6 игри), както и елиминации, но това не е задължително.

Квалификационният турнир „Последен шанс” се провежда само в една фаза от 6 игри.

### Точки за ранглистата на ББФ

Всеки квалификационен турнир е валиден за ранглистата на ББФ. Коефициентът на тези турнири по изключение се определя след приключване на тунира въз основа на участниците в него.

Коефициентът се определя по формулата: Q = 0.3 + N / 100, където N е броят участници в турнира. Коефициентът се закръгля надолу с точност до 0.1. Например при участници до 9 човека включително коефициентът е 0.3, между 10 и 19 – 0.4 и т.н.

## Кръгове от републиканския шампионат

### Общи

Кръговете от републиканския шампионат се провеждат в предварително обявени зали в цялата страна на дати, които са уточнени в настоящия документ (Виж „Календар”)

Кръговете са смесени. Жените участват с хендикап от 10 точки на игра.

Турнирите биват основни и елитни. Основните турнири са 5 на брой, а елитните – 2.

### Право на участие

В кръговете от републиканското първенство могат да участват само редовно картотекирани членове на ББФ.

Във всеки кръг право за участие добиват следните групи състезатели (бройката за всяка група е различна за видовете турнири и е уточнена по-долу)

1. Състезатели, класирали се по право – това са най-високо класираните състезатели в смесената ранглиста на ББФ към началото на месеца, в който се провежда кръгът. В случай, че някой от тези състезатели се откаже до 3 дни преди кръга, неговото право се дава на най-предно класирания състезател в ранглистата на ББФ, който не е добил право за участие в кръга към датата на отказа на титуляра. При отказ след този срок мястото остава вакантно за кръга. В този случай ББФ може да наложи административно наказание при липса на уважителна причина.
2. Състезатели, класирали се от квалификационен турнир – всички състезатели, спечелили някоя от раздаваните квоти от квалификационните турнири.
3. Състезатели, класирали си от „Последен шанс”.
4. Състезатели, получили „Уайлд кард” – тези състезатели се определят по усмотрение на съорганизатора на кръга (залата домакин). Критериите за определянето им не са фиксирани.

### Такса

Таксата за участие в кръг от републиканското първенство се обявява при анонса за съответния кръг.

### Основни кръгове

##### Право на участие

В основните кръгове броят участници е 32, разпределен както следва:

1. Състезатели по право – 15
2. Квоти за квалификационни турнири – 14
3. Състезатели от „Последен шанс” – 1
4. Състезатели с „Уайлд кард” - 2

##### Регламент

Турнирът се провежда във формат с частично натрупване, както следва:

###### Фаза 1

Всички състезатели изиграват по една серия от 6 игри

Класирането става на база общ сбор от съборените кегли.

За фаза 2 се класират първите 16 състезатели, но за зала с 6 писти - 15 състезатели.

###### Фаза 2

Всички класирани състезатели запазват половината от резултата си от фаза 1, закръглен надолу, като начален резултат за фаза 2. Например при постигнат резултат от 1107 точки състезателят започва с резултат от 553 точки.

Състезателите изиграват 4 игри, които се добавят към началния резултат.

Класирането става на база получения резултат.

За фаза 3 се класират първите 8 състезатели

###### Фаза 3

Всички класирани състезатели запазват половината от резултата си от фаза 2, закръглен надолу, като начален резултат за фаза 3.

Състезателите изиграват 3 игри, които се добавят към началния резултат.

За фаза 4 се класират 4 състезатели.

###### Фаза 4

Класираните 4 състезатели изиграват степладер с двама участници от по една игра за определяне на победител и подгласници.

##### Точки за ранглистата на ББФ

Турнирът е с коефициент за ранглистата на ББФ 1.55 (коефициентът не е кратен на 0.1, за да се осигури, че всеки участник получава поне по 1 точка). Раздаваните точки са според Наредбата за структуриране на ранглистите на ББФ.

### Елитни кръгове

##### Право на участие

В елитните кръгове броят участници е 24, разпределен както следва:

1. Състезатели по право – 12
2. Квоти за квалификационни турнири – 10
3. Състезатели от „Последен шанс” – 1
4. Състезатели с „Уайлд кард” - 1

##### Регламент

Турнирът се играе на мачове по система „Double elimination”. Това означава, че всеки състезател напуска турнира, когато бъде победен два пъти.

Мачовете се провеждат по приложена схема.

Мачовете са във форма 3 от 5 игри в основната схема и 2 от 3 игри в групата на загубилите. На полуфиналите и на финала се играе по една игра.

Първите 8 по ранглиста класирани за турнира почиват първия кръг.

Жребият по схемата е дирижиран спрямо мястото в ранглистата преди турнира.

##### Точки за ранглистата на ББФ

Точките за ранглистата на ББФ са, както следва (точките са еквивалентни на коефициент 2.0):

1 Място – 76 точки

2 място – 68 точки

3 място – 60 точки

4 място – 52 точки

5-6 място – 44 точки

7-8 място – 36 точки

9-12 място – 28 точки

13-16 място – 20 точки

17-24 място – 12 точки

## Кръгове за „Б“ група

Кръговете за „Б“ група са специални квалификационни турнири, които се провеждат в същата зала, в която се провежда съответния кръг от републиканския шампионат.

Във всеки кръг за „Б“ група“ имат право да участват всички състезатели, които не са участвали във кръг от републиканското първенство до този момент (т.е. не са успели да се класират от квалификационните турнири).

Кръговете за „Б“ група се провеждат по същия регламент като съответния кръг на републиканското първенство.

Кръговете за „Б“ група са 3 и се провеждат преди кръгове с номер 3, 4 и 6.

Кръговете за „Б“ група имат сила на квалификационни кръгове за две квоти, т.е. класиралите се на първите две места добиват право да играят на основния кръг (важно за отбелязване е, че ако се възползват от това си право, губят статута си на „Б“ играчи от този момент нататък.) В случай че получил това право състезател се откаже, квотата се дава на следващия.

Ако двете квоти не се раздадат в рамките на класиралите се на първите осем места, те не се раздават на този турнир и се добавят към квотите на турнира „Последен шанс“

Най-добре представилите се 8 играчи на трите турнира от „Б“ група (и които имат статута на „Б“ играчи преди републиканското първенство) имат право да играят на финалите на републиканското първенство за „Б“ група за излъчване на най-добър „Б“ състезател.

## Финален турнир (Републиканско първенство)

### Общи

Финалният турнир се провежда отделно за мъже и жени.

### Мъже

#### Право на участие

За Финалния турнир право на участие имат, както следва:

1. Републиканския шампион за 2014 година (Калоян Иванов)
2. Всеки състезател който е спечелил кръг от републиканското първенство 2014-2015
3. Останалата бройка до 16 участници се допълва по ранглистата на ББФ към 1 май 2015

В случай на отказване мястото се заема от следващия по ранглиста.

#### Регламент

##### Фаза 1

На техническата конфренция преди състезанието на всеки състезател се изтегля по жребий номер от 1 до 16. В зависимост от изтегления номер състезателят играе двубои във фаза 1 по предварително оповестена схема.

Жребият е дирижиран така, че срещите между състезатели от един боулинг клуб да се проведат максимално рано в програмата (в първите кръгове)

Схемата на провеждане е пълен Round Robin (15 мача).

Всеки мач се състои от една игра, която се изиграва на една двойка писти на състезателен режим. За победа към резултата се добавят 20 точки, а при равенство - 10 точки. Допълнително се добавят бонус точки: за разултат, равен или по-висок от 200 - +5 т.; за резултат, равен или по-висок от 250 - + 10 т.

Класирането след 15 мача се прави на база общ резултат (кегли плюс бонус точки).

За Фаза 2 продължават първите 8 състезатели. Останалите се класират на места от 9 до 16. За резултат след приключване на фаза 1 на продължаващите напред състезатели се взимат всички кегли плюс бонус точките, постигнати в мачове срещу останалите 7 продължаващи състезатели, т.е. бонус точките, постигнати срещу състезатели, непродължаващи във фаза 2, не се взимат за фаза 2.

В случай на равенство се гледа директния мач между състезателите с равен резултат. В случай на ново равенство двамата (или повече) състезатели се класират на еднакво място. В случай на равенство за влизане във фаза 2 се играе допълнителна игра до определяне на победител.

В случай на отсъствие на състезател, незаявено преди техническата конференция, на негово място не се допуска заместник. Противникът на отсъстващия състезател играе игра, като към резултата се добавя победа от 20 т., както и евентуални бонус точки за резултат.

На техническата конференция всеки състезател може да заяви предпочитание дали да хвърля първи или последен по време на мача. Двойките за всеки мач се подреждат като се взима предпочитанието на състезателя с по-високо класиране през сезона. В случай на незаявено предпочитание на техническата конференция се приема, че по-ниско класираният състезел хвърля първи.

##### Фаза 2

Във фаза 2 участват общо 8 състезатели.

Играе се Round Robin (7 мача). Точкуването във всеки мач е същото като във фаза 1

Преди започването на серията се тегли жребий за разпределението на състезатели по номера и съответно подредбата на мачовете.

Жребият отново е дирижиран като във фаза 1.

За елиминациите продължават първите 3 състезатели. Останалите се класират на места от 4 до 8.

В случай на равенство се гледат директните мачове между състезателите с равен резултат. В случай на ново равенство двамата (или повече) състезатели се класират на еднакво място. В случай на равенство за влизане в елиминациите се играе една допълнителна игра до определяне на победител.

##### Елиминации

Елиминациите се играят във формат 2 от 3 победи.

Първият мач е между класираните на 2 и на 3 място. Победителят играе срещу класирания на 1 място.

##### Точки за ранглистата на ББФ

Финалният турнир е с коефициент 3.0

### Жени

#### Право на участие

За Финалния турнир право на участие имат, както следва:

1. Републиканската шампионка за 2014 година (Марина Стефанова)
2. Всяка състезателка, която е спечелила кръг от републиканското първенство 2014-2015
3. Останалата бройка до 8 участнички се допълва по ранглистата на ББФ към 1 май 2015

В случай на отказване мястото се заема от следващата по ранглиста.

#### Регламент

##### Фаза 1

На техническата конфренция преди състезанието на всеки състезател се изтегля по жребий номер от 1 до 8. В зависимост от изтегления номер състезателят играе двубои във фаза 1 по предварително оповестена схема.

Жребият е дирижиран така, че срещите между състезателки от един боулинг клуб да се проведат максимално рано в програмата (в първите кръгове)

Схемата на провеждане е двоен Round Robin (2 х 7 мача).

Всеки мач се състои от една игра, която се изиграва на една двойка писти на състезателен режим. За победа към резултата се добавят 20 точки, а за равен - 10 точки. Допълнително се добавят бонус точки за разултат, равен или по-висок от 190 - +5т.; за резултат, равен или по-висок от 230 - +10т.

Класирането след 14 мача се прави на база общ резултат (кегли плюс бонус точки).

За елиминациите продължават първите 3 състезателки. Останалите се класират на места от 4 до 8.

В случай на равенство се гледат директните мачове между състезателките с равен резултат. В случай на ново равенство двете (или повече) състезателки се класират на еднакво място. В случай на равенство за влизане в елиминациите се играе една допълнителна игра до определяне на победителка.

В случай на отсъствие на състезателка, незаявено преди техническата конференция, на нейно място не се допуска заместник. Противничката на отсъстващата състезателка играе игра като към резултата се добавя победа от 20т., както и евентуални бонус точки за резултат.

На техническата конференция всяка състезателка може да заяви предпочитание дали да хвърля първа или последна по време на мача. Двойките за всеки мач се подреждат, като се взима предпочитанието на състезателката с по-високо класиране през сезона. В случай на незаявено предпочитание на техническата конференция се приема, че по-ниско класираната състезелка хвърля първи.

##### Елиминации

Елиминациите се играят във формат 2 от 3 победи.

Първият мач е между класираните на 2 и на 3 място. Победителката играе срещу класираната на 1 място.

#### Точки за ранглистата на ББФ

Финалният турнир е с коефициент 1.5.

# Купа България

## Турнир „Мастърс“ - Мъже

За турнира „Мастърс“ се класират първите 8 в ранглистата на ББФ към 22.12.2014.

Класиралите се се разделят в две групи, както следва:

Група „А“ – места 1,4, 5 и 8

Група „Б“ – места 2,3,6,и 7

Във всяка група се играят мачове всеки срещу всеки във формат 3 от 5 игри. За всяка победа се получава 1т.

Класирането в групата се прави по точки. При равенство се взима средния резултат.

За полуфиналите се класират първите двама от всяка група, които играят на кръст.

Полуфиналите и финалите са във формат 3 от 5 игри.

Всеки участник в „Мастърс“ получава 20 т. за ранглистата за участие.

За всяка победа в групите или на полуфинала или финала се получават допълнително 15 т. за ранглистата.

## Турнир „Мастърс“ – Жени

За турнира „Мастърс“ се класират първите 6 в ранглистата на ББФ към 22.12.2014.

Класиралите се разделят в две групи, както следва:

Група „А“ – места 1,4 и 5

Група „Б“ – места 2,3 и 6

Във всяка група се играят мачове всеки срещу всеки във формат 3 от 5 игри. За всяка победа се получава 1т.

Класирането в групата се прави по точки. При равенство се взима средния резултат.

За полуфиналите се класират първите двама от всяка група, които играят на кръст.

Полуфиналите и финалите са във формат 3 от 5 игри.

Всеки участник в „Мастърс“ получава 10 т. за ранглистата за участие.

За всяка победа в групите или на полуфинала или финала се получават допълнително 10 т. за ранглистата.

## Победители

За победители и носители на купа „България“ за 2014 г. се обявяват водачите в ранглистите за мъже и жени към 1 януари 2015 т.е. след приключване на „Мастърс“ турнира.

# Индивидуален календар

Обявените дати в този календар подлежат на промяна от ББФ. В такъв случай ще бъде направен анонс максимално рано преди промяната.

## 1 кръг – Основен – Благоевград

Квалификационни турнири:

* Велико Търново – 4 октомври
* Пловдив – 5 октомоври
* София – 11 октомври
* Варна – 12 октомври
* „Последен шанс” – Благоевград - 17 октомври

Основен турнир – 18-19 октомври

## 2 кръг – Основен - Плевен

Квалификационни турнири:

* София – 8 ноември
* Варна – 9 ноември
* Велико Търново – 15 ноември
* Пловдив – 16 ноември
* „Последен шанс” – Плевен - 21 ноември

Основен турнир – 22-23 ноември

## 3 Кръг – Основен - София

Квалификационни турнири:

* Благоевград – 5 декември
* Велико Търново – 5 декември
* София – 6 декември
* Варна – 6 декември
* „Б“ група – София 12-13 декември
* „Последен шанс” – София - 19 декември

Основен турнир – 20-21 декември

## „Мастърс“ турнир – Купа България

София – 27-28 декември

## 4 кръг – Основен - Велико Търново

Квалификационни турнири:

* Пловдив – 10 януари
* Плевен – 10 януари
* Варна – 11 януари
* София – 11 януари
* „Б“ група – Велико Търново - 17-18 януари
* „Последен шанс” – Велико Търново- 30 януари

Основен турнир – 31 януари – 1 февруари

## 5 Кръг – Елитен - Бургас

Квалификационни турнири:

* Варна – 7 февруари
* Плевен – 8 февруари
* София – 14 февруари
* Благоевград – 15 февруари
* „Последен шанс” – Бургас - 27 февруари

Елитен турнир – 28 февруари - 1 март

## 6 Кръг – Основен - Варна

Квалификационни турнири:

* София – 14 март
* Бургас – 14 март
* Велико Търново – 15 март
* Пловдив – 15 март
* „Б“ група – Варна - 21-22 март
* „Последен шанс” – Варна - 27 март

Основен турнир – 28-29 март

## 7 Кръг – Елитен - София

Квалификационни турнири:

* София – 4 април
* Варна – 5 април
* Благоевград – 11 април
* Велико Търново – 12 април
* „Последен шанс” – София - 17 април

Елитен турнир – 18-19 април

## Финален кръг – Републиканско първенство

30-31 май, 6-7 юни – мястото ще бъде анонсирано допълнително.